62022CJ0679_INF
2024 m. vasario 29 d. Teisingumo Teismo (devintoji kolegija) sprendimas
Komisija / Airija (Audiovizualinės žiniasklaidos paslaugos)
(Byla C‑679/22) (
1
)
„Valstybės įsipareigojimų neįvykdymas – SESV 258 straipsnis – Direktyva (ES) 2018/1808 – Audiovizualinės žiniasklaidos paslaugų teikimas – Neperkėlimas ir nepranešimas apie perkėlimo priemones – SESV 260 straipsnio 3 dalis – Prašymas priteisti vienkartinę sumą ir periodinę baudą“
1.
Institucijų aktai – Direktyvos – Valstybių narių atliekamas įgyvendinimas – Direktyva, kurioje dėl jos įgyvendinimo numatytas reikalavimas padaryti į ją nuorodą nacionalinėse perkėlimo nuostatose – Poveikis – Valstybių narių pareiga priimti pozityviosios teisės aktą, kuriuo direktyva perkeliama į nacionalinę teisę
(Europos Parlamento ir Tarybos direktyvos 2018/1808 2 straipsnis)
(žr. 31 punktą)
2.
Ieškinys dėl įsipareigojimų neįvykdymo – Teisingumo Teismo sprendimas, kuriuo konstatuojamas įsipareigojimų neįvykdymas – Pareigos pranešti apie direktyvos perkėlimo į nacionalinę teisę priemones neįvykdymas – Piniginės sankcijos – Teisingumo Teismo diskrecija – Kriterijai
(SESV 260 straipsnio 3 dalis)
(žr. 68 punktą)
3.
Ieškinys dėl įsipareigojimų neįvykdymo – Teisingumo Teismo sprendimas, kuriuo konstatuojamas įsipareigojimų neįvykdymas – Pareigos pranešti apie direktyvos perkėlimo į nacionalinę teisę priemones neįvykdymas – Piniginės sankcijos – Vienkartinė suma – Dydžio nustatymas – Kriterijai
(SESV 260 straipsnio 3 dalis; Europos Parlamento ir Tarybos direktyva 2018/1808)
(žr. 70, 72, 72–75, 79, 81, 84 ir 86 punktus)
4.
Ieškinys dėl įsipareigojimų neįvykdymo – Teisingumo Teismo sprendimas, kuriuo konstatuojamas įsipareigojimų neįvykdymas – Pareigos pranešti apie direktyvos perkėlimo į nacionalinę teisę priemones neįvykdymas – Piniginės sankcijos – Periodinė bauda – Įsipareigojimų neįvykdymas, trunkantis iki tol, kol Teisingumo Teismas pradeda nagrinėti faktines aplinkybes – Nurodymas sumokėti – Sąlyga – Įsipareigojimų neįvykdymo išlikimas iki sprendimo paskelbimo
(SESV 260 straipsnio 3 dalis)
(žr. 89 punktą)
5.
Ieškinys dėl įsipareigojimų neįvykdymo – Teisingumo Teismo sprendimas, kuriuo konstatuojamas įsipareigojimų neįvykdymas – Pareigos pranešti apie direktyvos perkėlimo į nacionalinę teisę priemones neįvykdymas – Piniginės sankcijos – Periodinė bauda – Formos ir dydžio nustatymas – Teisingumo Teismo diskrecija – Kriterijai
(SESV 260 straipsnio 3 dalis)
(žr. 92, 93 ir 98 punktus)
Rezoliucinė dalis
1.
Pasibaigus pagrįstoje nuomonėje nustatytam terminui nepriėmusi įstatymų ir kitų teisės aktų, būtinų 2018 m. lapkričio 14 d. Europos Parlamento ir Tarybos direktyvai (ES) 2018/1808, kuria, atsižvelgiant į kintančias rinkos realijas, iš dalies keičiama Direktyva 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyva), įgyvendinti, taigi ir nepranešusi apie tas nuostatas Europos Komisijai, Airija neįvykdė įsipareigojimų pagal Direktyvos 2018/1808 2 straipsnį.
2.
Tą dieną, kai Teisingumo Teismas pradėjo nagrinėti faktines aplinkybes, vis dar nesiėmusi priemonių, būtinų, kad Direktyva 2018/1808 būtų perkelta į vidaus teisę, taigi ir nepranešusi apie šias perkėlimo priemones Europos Komisijai, Airija ir toliau nevykdė įsipareigojimų.
3.
Airija įpareigojama sumokėti Europos Komisijai:
–
2500000 eurų vienkartinę sumą,
–
jeigu rezoliucinės dalies 1 punkte konstatuotas įsipareigojimų neįvykdymas tęsis šio sprendimo priėmimo dieną – 10000 eurų už dieną periodinę baudą, skaičiuojamą nuo tos dienos iki dienos, kai valstybės narė įsipareigojimus įvykdys.
4.
Airija padengia savo ir Europos Komisijos patirtas bylinėjimosi išlaidas.
(
1
)	OL C 45, 2023 2 6.